text: Se billederne: Vestjyder taber til regerende mestre
  18 april 2016 kl. 19.35
  Esbjerg fB tabte mandag aften til FC Midtjylland.
  Hjemme på Blue Water Arena i Esbjerg måtte EfB se sig slået med 2-0 af de regerende mestre fra FC Midtjylland.
  Efter en halv times spil bragte Rilwan Hassan FC Midtjylland foran 1-0 efter indlæg fra André Rømer.
  5.596 tilskuere fulgte slaget i Esbjerg – og kunne stadig øjne håb, da de gik til pause.
  Måltavlen blev stående på 0-1 gennem hele anden halvleg. Men tre minutter inde i overtiden fandt FC Midtjyllands Rilwan Hassan endnu engang vej til Esbjergs netmasker.
  Kampen sluttede 2-0 til FC Midtjylland, der dermed rykker op på tredjepladsen i Superligaen.
  Esbjerg ligger fortsat lige over nedrykningsstregen - med lige så mange point som AGF og 15 point foran Hobro.
  